Darba uzdevums
Demogrāfisko prognožu izstrāde vispārējās izglītības pakalpojumu pieprasījuma prognozei Ropažu novadam laika posmam līdz 2045. gadam

1.Vispārīga informācija
Ropažu novada Ilgtspējīgas attīstības stratēģijas 2022.-2038. gadam (aktuālā redakcija) un Ropažu novada Attīstības programmas 2022.-2028. gadam ietvaros ir iekļautas arī demogrāfiskās prognozes gan attiecībā uz kopējo iedzīvotāju skaitu, gan arī uz iedzīvotāju skaitu dalījumā pa galvenajām vecuma grupām un izglītojamo (skolas) vecuma grupām. Pēdējo gadu demogrāfiskie dati Ropažu novadā pirms šķietami liecina, ka tuvākajos gados demogrāfiskās situācijas izmaiņu rezultātā var mainīties pieprasījums pēc izglītības pakalpojumiem. Tādējādi, lai turpmākos lēmumus par izglītības pakalpojumu attīstību Ropažu novadā varētu balstīt datos un prognozēs, ir nepieciešams padziļinātāks pētījums par demogrāfijas un migrācijas tendencēm, vērtējot arī iedzīvotāju ikdienas mobilitātes paradumus.

2.Pakalpojuma mērķis
Pētījuma mērķis ir iegūt pēc iespējas augstas ticamības prognozes par demogrāfisko situāciju un, jo īpaši, par vispārējās izglītības pakalpojumu pieprasījumu Ropažu novadā dalījumā pa apkaimēm turpmāko 20 gadu periodam. Prognozes kalpos par pamatu lēmumiem par turpmāko vispārējās izglītības pakalpojumu attīstību Ropažu novadā. Tāpat būtiski analizēt iedzīvotāju pārvietošanās paradumus pēc izglītojamo pirmsskolas izglītības un vispārējās izglītības iestāžu apmeklējuma ārpus novada teritorijas.

3.Pakalpojuma uzdevumi
3.1. Izpētīt esošās Ropažu novada demogrāfiskās un migrācijas tendences.
3.2. Šīs prognozes ietvaros Ropažu novadu vērtēt arī pēc apkaimju principa, sagatavojot sākotnējo priekšlikumu novada iedalīšanai 10-15 apkaimēs – teritorijās, kuras var nodalīt, balstoties uz telpisko un pakalpojumu pieejamību, tradicionālo identitāti un citiem faktoriem.
3.3. Katram gadam no 2026. līdz 2045. gadam sagatavot 1,5-18 gadus vecu Ropažu novada bērnu un jauniešu skaita prognozi katrā no apkaimēm dalījumā pa šādām vecuma pakāpēm:
3.3.1.	1,5-4 gadi (jaunākā vecuma PII grupas);
3.3.2.	5-6 gadi (vecākās PII grupas);
3.3.3.	7-15 gadi (pamatskolas vecuma grupa);
3.3.4.	16-18 gadi (vidējās izglītības vecuma grupa).
3.4.	Sagatavot izglītojamo skaita prognozi katram gadam no 2026. gada līdz 2045. gadam (rēķinot katra kalendārā gada sākumu) dalījumā pa:
3.4.1.	Esošajām Ropažu novada vispārējās izglītības iestādēm;
3.4.2.	Izglītības pakāpēm (pirmsskolas izglītības iestādes, pamatskolas un vidusskolas) katrā no šīm izglītības iestādēm.
3.5.	Prognozes sagatavot šīm izglītības iestādēm:
3.5.1. Langstiņu pirmsskolas izglītības iestāde "Čiekuriņš"
3.5.2. Garkalnes pirmsskolas izglītības iestāde "Skudriņas"
3.5.3. Ropažu pirmsskolas izglītības iestāde “Annele”
3.5.4. Ulbrokas pirmsskolas izglītības iestāde "Pienenīte"
3.5.5. Vangažu pirmsskolas izglītības iestāde "Jancis"
3.5.6. Stopiņu pamatskolas PII grupas
3.5.7. Upesleju pamatskolas PII grupas
3.5.8. Zaķumuižas pamatskolas PII grupas
3.5.9. Berģu Mūzikas un mākslas pamatskola
3.5.10. Gaismas pamatskola
3.5.11. Garkalnes Mākslu un vispārizglītojošā pamatskola
3.5.12. Ropažu vidusskola
3.5.13. Stopiņu pamatskola
3.5.14. Ulbrokas vidusskola
3.5.15. Upesleju pamatskola
3.5.16. Vangažu vidusskola
3.5.17. Zaķumuižas pamatskola
3.6.	Prognozes ir jāsagatavo tabulu formā, pievienojot izmantotās aprēķinu metodes aprakstu un īsu rezultātu kopsavilkumu teksta formā, tajā ietverot galvenos secinājumus. Tabulās tiek ietverta šāda informācija:
3.6.1.	Prognozētais Ropažu novada bērnu un jauniešu skaits dalījumā pa apkaimēm un pa 3.3. punktā uzskaitītajām vecuma grupām ik gadu no 2026. gada (faktiskais skaits) līdz 2045. gadam, norādot arī summārās skaita izmaiņas un procentuālās izmaiņas visā periodā.
3.6.2.	Prognozētais 3.5. punktā uzskaitīto Ropažu novada vispārējās izglītības iestāžu noslogojums dalījumā pa izglītības pakāpēm ik gadu no 2026. gada sākuma (faktiskais skaits) līdz 2045. gadam, norādot arī summārās skaita izmaiņas un procentuālās izmaiņas visā periodā.
3.7.	 Analizēt iedzīvotāju paradumus, nogādājot izglītojamos ārpus novada uz izglītības iestādēm, atsevišķi pa 3.3.punktā uzskaitītajām vecuma grupām par faktisko situāciju 2025. gadā un nosakot prognozes līdz 2045. gadam. Analīze ietver:
3.7.1.	Tabulu ar izglītojamiem pa apkaimēm un vecuma grupām, kas apmeklē izglītības iestādes ārpus novada.
3.8.	 Sagatavoti secinājumi par nepieciešamību paplašināt izglītības iestādes vai attīstīt jaunas izglītības iestādes Ropažu novadā laika periodā no 2026. līdz 2045. gadam.

4.Pakalpojuma sniegšanai nepieciešamie dati
4.1.Darba izpildei Ropažu novada pašvaldība nodrošina Izpildītāju ar šādiem datiem:
4.1.1.Visu 3. punktā uzskaitīto izglītības iestāžu izglītojamo dati ar šādu informāciju par katru no tiem katra kalendārā gada sākumā laika posmā no 2021/2022. gada mācību gada:
4.1.1.1.Izglītības iestāde, kurā viņš mācās;
4.1.1.2.Izglītības pakāpe vai klase;
4.1.1.3.Deklarētā dzīves vieta.
4.1.2.	Dati par Ropažu novadā deklarētajiem 1,5-18 g.v. bērniem un jauniešiem, kuri izglītojas citās izglītības iestādēs ārpus Ropažu novada, katra mācību gada sākumā laika posmā no 2021. gada:
4.1.2.1.Izglītības iestāde, kurā viņš mācās;
4.1.2.2.Izglītības pakāpe vai klase;
4.1.2.3.Deklarētā dzīves vieta.
4.1.3.	Aktuālie dati par citās pašvaldībās deklarēto vispārējās izglītības iestāžu izglītojamiem, kuri mācās Ropažu novadā dalījumā pa izglītības iestādēm un pa vispārējās izglītības pakāpēm vai klasēm.
4.1.4.	Iedzīvotāju skaits dalījumā pa vecuma gadiem katrā no Ropažu novada apkaimēm katra gada sākumā laika posmā no 2022. līdz 2026. gadam.

5.Pakalpojuma organizācija un izpildes termiņi
5.1.Pakalpojumu sniedzējs darbu veic Ropažu novada Izglītības, jaunatnes lietu, kultūras un sporta departamenta direktores vadībā, pēc nepieciešamības sniedzot informāciju par darbu izpildes gaitu, un tiešā sadarbībā ar citiem pašvaldību nozaru speciālistiem.
5.2.Paredzamās aktivitātes/rezultāti noteikto uzdevumu veikšanai: 
5.2.1. I posms: pieejamo datu un statistiskās informācijas analīze un apkopojuma sagatavošana (datu formātu un griezumu iepriekš saskaņojot ar pasūtītāju, lai nodrošinātu to turpmākā pielietojuma iespēju);
5.2.2. II posms: dalība Ropažu novada pašvaldības Izglītības, kultūras, sporta un jaunatnes lietu komitejas sēdē un Ropažu novada pašvaldības domes sēdē, lai prezentētu pētījuma rezultātus deputātiem; 
5.2.3. III posms: pētījuma precizēšana un papildināšana, ņemot vērā saņemtos ieteikumus.
5.3.Veikto aktivitāšu rezultāti apkopojami ziņojumā, kas iesniedzami atbilstoši laika grafikā (5.9. punkts) norādītajiem termiņiem; 
5.4.Pētījuma I posms uzsākams pēc visu 4.p. minēto datu nodošanas, kas ir Pasūtītāja rīcībā.
5.5.Darba izpildei nav nepieciešami aizsargājami personas dati, pētījums tiek veikts, ievērojot normatīvos aktus par personu datu aizsardzību.
5.6.Pakalpojumu sniedzējs nodrošina izstrādāto dokumentu un priekšlikumu prezentēšanu Ropažu novada pašvaldības Izglītības, kultūras, sporta un jaunatnes lietu komitejas sēdē un Ropažu novada pašvaldības domes sēdē un sēdēs sniegto priekšlikumu iestrādi dokumentos, ciktāl tas nepārsniedz ar Līgumu noteiktos uzdevumus pēc būtības. Līguma izpildes laikā vismaz reizi trijās nedēļās sniedz informāciju par darbu izpildes progresu vai pēc vajadzības biežāk, nepieciešamības gadījumā pēc Pasūtītāja pieprasījuma vai pašam iniciējot nepieciešamību organizēt darba sanāksmi.
5.7.Pakalpojumu sniedzējam jānovērš Pasūtītāja norādītās, pamatotās neatbilstības darba uzdevumam, ja tādas tiek konstatētas, 1 (vienas) nedēļas laikā pēc pasūtītāja pieprasījuma veicot labojumus iesniegtajā projekta dokumentācijā, ja novērtējot labojumu apjomu konkrētajā situācijā netiek noteikts garāks termiņš;
5.8.Pakalpojums tiek uzskatīts par pilnībā izpildītu pēc pieņemšanas – nodošanas akta parakstīšanas par darba izpildi.


5.9.Pakalpojumu izpildes laika grafiks un iesniedzamie materiāli:
	Iesniedzamais materiāls/pasākums
	Termiņš 

	Iesniegts pētījuma projekts (I posms)
	20 dienu laikā pēc visu datu saņemšanas

	Dalība Ropažu novada pašvaldības Izglītības, kultūras, sporta un jaunatnes lietu komitejas sēdē un Ropažu novada pašvaldības domes sēdē, un pētījuma prezentēšana (II posms)
	Mēneša laikā pēc pētījuma projekta iesniegšanas

	Gala ziņojuma un saistīto dokumentu iesniegšana (III posms)
	7 dienu laikā pēc pēdējo komentāru saņemšanas



6.Prasības dokumentu tehniskajam noformējumam
6.1.Visi materiāli iesniedzami elektroniski, parakstīti;
6.2.Elektroniski iesniedzamajiem materiāliem jābūt *docx un *pdf formātā, tabulas un datu masīvi *xlsx formātā. Priekšlikums iedalījumam apkaimēs ir iesniedzams *kml formātā.


